CELEX: 62015CN0567
Language: et
Date: 2015-11-02 00:00:00
Title: Kohtuasi C-567/15: Eelotsusetaotlus, mille on esitanud Vilniaus apygardos teismas (Leedu) 2. novembril 2015 – LitSpecMet UAB versus Vilniaus lokomotyvų remonto depas UAB

25.1.2016   
            
            
               ET
            
            
               Euroopa Liidu Teataja
            
            
               C 27/12
            
         Eelotsusetaotlus, mille on esitanud Vilniaus apygardos teismas (Leedu) 2. novembril 2015 – LitSpecMet UAB versus Vilniaus lokomotyvų remonto depas UAB
   (Kohtuasi C-567/15)
   (2016/C 027/15)
   Kohtumenetluse keel: leedu
   
      Eelotsusetaotluse esitanud kohus
   
   Vilniaus apygardos teismas (Leedu)
   
      Põhikohtuasja pooled
   
   
      Kaebuse esitaja: LitSpecMet UAB
   
      Vastustaja: Vilniaus lokomotyvų remonto depas UAB
   
      Kolmas isik: Plienmetas UAB
   
      Eelotsuse küsimused
   
   Kas direktiivi 2004/18/EÜ (1) artikli 1 lõiget 9 tuleb tõlgendada nii, et äriühingut:
   
               —
            
            
               mille on asutanud hankija, kes tegeleb raudteeveo valdkonnas, nimelt avaliku raudteeinfrastruktuuri haldamise, reisija- ja kaubaveoga;
            
         
               —
            
            
               mis osaleb iseseisvalt majandustegevuses, koostab ettevõtlusstrateegia, teeb äriühingu tegevusega seotud otsuseid (tooteturg, kliendigrupp jne), osaleb konkurentsiturul Euroopa Liidus ja sellest väljaspool, pakkudes veeremitootmise ja -remondi teenuseid ning osaleb selle tegevusega seotud hankemenetlustes, soovides saada tellimusi kolmandatelt isikutelt (mitte emaettevõtjalt);
            
         
               —
            
            
               mis osutab oma asutajale sisetehingute alusel veeremiremonditeenuseid, mille väärtus moodustab 90 % selle äriühingu tegevusest;
            
         
               —
            
            
               mille teenused, mida ta oma asutajale osutab, peavad tagama tema asutaja reisija- ja kaubaveotegevust;
               ei saa lugeda hankijaks?
            
         Kui Euroopa Liidu Kohus leiab, et eespool kirjeldatud asjaoludel tuleb seda äriühingut pidada hankijaks, kas direktiivi 2004/18/EÜ artikli 1 lõiget 9 tuleb tõlgendada nii, et äriühing kaotab hankija staatuse, kui tema sisetehingute alusel äriühingu asutajast hankijale osutatavate veeremiremonditeenuste väärtus väheneb ja moodustab selle äriühingu tegevuse kogukäibest vähem kui 90 % või mitte enam selle põhiosa?
   
      (1)  Euroopa parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT 2004 L 134, lk 114; ELT eriväljaanne 06/07, lk 132).